Ffa Coffi Pawb - Wicipedia

# Ffa Coffi Pawb

### Oddi wrth Wicipedia, y gwyddoniadur rhydd.

Ffurfiwyd Ffa Coffi Pawb ynghanol y 1980au gan Gruff Rhys a Rhodri Puw. Ymunodd Dewi Emlyn a Dafydd Ieuan yn diweddarach.

Buont yn recordio caneuon yng nghartref Rhodri Puw am gyfnod, ar offer stereo cartref. Wedi mynychu cyfarfodydd Pop Positif - cyweithfa cerddorol a sefydlwyd ym Mangor gan Rhys Mwyn - daethont i gysylltiad a Gorwel Owen, Recordiau Ofn. Rhyddhawyd fersiwn o'u can Octopws ar dap aml-gyfrannog Pop Positif. Arweiniodd y recordiad yma at ffrae gyda grwp lleol amlwg arall, Tynal Tywyll, wedi i Nathan, gitarydd y grwp hwnw, ail-recordio rhan o Octopws. Bu'r grwp yn gyfrifol am recordio tair record hir. Dalec Peilon oedd y gyntaf, a ryddhawyd ar Recordiau Huw (label Huw Gwyn) ym 1988. Dilynwyd hon gan Clymhalio, a ryddhawyd ar Ankst ym 1991, a wedyn Hei Vidal ym 1992.

Dros y cyfnod yma, datblygodd y grŵp ysgrifennu caneuon arborfol, nid yn anhebyg i Jesus and Mary Chain, i ysgrifennu caneuon pop gyda naws 70au. Chwaraeodd y grŵp eu gig olaf yn Eisteddfod Genedlaethol Llanelwedd, ym 1993. Cafodd casgliad o oreuon Ffa Coffi Pawb "Ffa Coffi Pawb am byth" ei ryddhau ar label Placid Casual yn 2004. Aeth Gruff Rhys a Dafydd Ieuan ymlaen i ffurfio'r Super Furry Animals. Bu Rhodri Puw yn chwarae gyda Psycho VII am gyfnod, a wedyn Gorky's Zygotic Mynci. Mae Dewi Emlyn yn gweithio gyda'r Super Furry Animals, Gorky's Zygotic Mynci a sawl band arall. Mae Gruff Rhys yn rhyddhau ei record solo gyntaf - sydd wedi ei chynhyrchu gan Gorwel Owen - ym mis Ionawr 2005.

Wedi dod o "http://cy.wikipedia.org../../../f/f/a/Ffa_Coffi_Pawb_7a57.html"

Categori: Bandiau Cymreig

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Scots